b'\n_START_ARTICLE_\nGeenmuundatud organism\n_START_PARAGRAPH_\nGeenmuundatud organism ehk geneetiliselt muundatud organism ehk geneetiliselt modifitseeritud organism ehk geneetiliselt moondatud organism ehk GMO on kunstlikult geenide manipulatsiooni (geneetilise muundamise) teel loodud (parandatud, muudetud) taimesortide, ehk ka loomat\xc3\xb5ugude, \xc3\xbcldnimi._NEWLINE_Tavaliselt on geenmuundatud organismide loomise puhul tegu genoomiosa kunstliku \xc3\xbclekandmisega \xc3\xbchelt liigilt teisele. Nii saadud organisme nimetatakse transgeenseteks organismideks._NEWLINE_V\xc3\xb5rreldes tavap\xc3\xa4raste sordi- ja t\xc3\xb5uaretusmeetoditega on geneetilise muundamise erinevuseks v\xc3\xb5imalus kombineerida v\xc3\xa4ga kaugete liikide geene.\n_START_SECTION_\nKriitika GMO-de vastu\n_START_PARAGRAPH_\nRoheline ideoloogia on GMO-de tootmise ja kasutamise vastu, sest nende kasvatamisega h\xc3\xa4vitatakse bioloogilist mitmekesisust: GMO-p\xc3\xb5llud on nii geneetilise kui ka liigilise mitmekesisuse seisukohalt maailma k\xc3\xb5ige vaesemad agro\xc3\xb6kos\xc3\xbcsteemid. GMO-de keskkonnariskid on seotud \xc3\xb6koloogilise tasakaalu ja elurikkuse v\xc3\xb5imaliku muutmisega ning selliste muutuste v\xc3\xb5imaliku p\xc3\xb6\xc3\xb6rdumatu iseloomuga.'